Ar Redadeg evit ar yezh a locho dilun eus Roazhon hag a echuo gant ur gouel bras e Pondi dar Sadorn 15 viz Mae. Evit an eil tro en em gavo miliadoù a Vreizhiz war an hent, yaouank pe gozh, o reiñ ar vazh-test an eil degile war 1200 km a-dreuz Breizh. Hiziv ez eo ar Redadeg un degouezh pouezus a-benn lakaat hor yezh da vevañ hag reiñ tro da archantaouiñ kalz raktresoù kevredigezhel a-du gant  normaladur ar brezhoneg. Evel men diskouez ar sontadegoù hag hollad an intruduoù poblek a-du ganti e chom hor yezh un elfenn gevreus hag a ya dober ul lodenn eus hevelepted an holl Vreizhiz, brezhoneger pe get. Daoust da se neus ket ganti an araezioù ensavadurel rekis da chounit ar plas a zo dleet dezhi er gevredigezh. Ar Redadeg, koulz ha darvoudoù all, a aotren, a-drugarez dan dud a youl vat o vuhesa, da wellaat an aozioù sokial ha politikel ma ra ganto dre ledanaat an doareoù da adperchennañ hor yezh.  Hogen un digarez eo ivez evit degas da soñj redioù ar gevredigezh vreton war an dachenn yezhel. Dellezek bras eo an dud a zoug ar raktres-mañ, a zo test eus gouestoni ar Vreizhiz da sammañ kiriegezhioù o-unan ha den em aozañ daoust dan diouer a youl bolitikel ha dan dianaoudegezh.